turjo4nis/wikipedia-bn-dump-20250701 huggingface dataset:
ইউরোপিয়ান চ্যাম্পিয়ন ক্লাব'স কাপ

ইউরোপিয়ান চ্যাম্পিয়ন ক্লাব'স কাপ (কুপ দেস ক্লাবস চ্যাম্পিয়ন্স ইউরোপিয়ানস অথবা কেবল ইউরোপিয়ান কাপ নামেও পরিচিত) হচ্ছে উয়েফা দ্বারা আয়োজিত প্রতিযোগিতা, উয়েফা চ্যাম্পিয়নস লীগ বিজয়ী ফুটবল ক্লাবকে প্রদানকৃত বার্ষিক পুরস্কার। ১৯৯২–৯৩ মৌসুমে পর পুনঃনামকরণের পূর্বে এই শিরোপাটি ইউরোপিয়ান কাপ নামে অধিক পরিচিত ছিল।

বেশ কয়েকটি ক্লাব এই পুরস্কারের আসল শিরোপাটি ঘরে তুলতে সক্ষম হয়েছে। যে ক্লাব ৫ বার এটি জয়লাভ করতে পারে অথবা টানা ৩ বার জয়লাভ করতে পারে, সেই ক্লাবকে এর আসল শিরোপাটি দেওয়া হয়। আসল শিরোপা প্রদানের পরবর্তী মৌসুমে আবার নতুন করে শিরোপা তৈরি করা হয়।

বিজয়ী

আসল শিরোপা 
  রিয়াল মাদ্রিদ (৬) – ১৯৫৬, ১৯৫৭, ১৯৫৮, ১৯৫৯, ১৯৬০, ১৯৬৬
  বেনফিকা (২) – ১৯৬১, ১৯৬২
  ইন্টার মিলান (২) – ১৯৬৪, ১৯৬৫
  এসি মিলান (১) – ১৯৬৩

পুনঃনকশাকৃত শিরোপা 

  রিয়াল মাদ্রিদ (৭) – ১৯৯৮, ২০০০, ২০০২, ২০১৪, ২০১৬, ২০১৭, ২০১৮
  এসি মিলান (৬) – ১৯৬৯, ১৯৮৯, ১৯৯০, ১৯৯৪, ২০০৩, ২০০৭
  বায়ার্ন মিউনিখ (৫) – ১৯৭৪, ১৯৭৫, ১৯৭৬, ২০০১, ২০১৩
  লিভারপুল (৫) – ১৯৭৭, ১৯৭৮, ১৯৮১, ১৯৮৪, ২০০৫
  বার্সেলোনা (৫) – ১৯৯২, ২০০৬, ২০০৯, ২০১১, ২০১৫
  আয়াক্স (৪) – ১৯৭১, ১৯৭২, ১৯৭৩, ১৯৯৫
  ম্যানচেস্টার ইউনাইটেড (৩) – ১৯৬৮, ১৯৯৯, ২০০৮
  নটিংহ্যাম ফরেস্ট (২) – ১৯৭৯, ১৯৮০
  ইয়ুভেন্তুস (২) – ১৯৮৫, ১৯৯৬
  পোর্তো (২) – ১৯৮৭, ২০০৪
  সেল্টিক (১) – ১৯৬৭
  ফেয়েনুর্ড (১) – ১৯৭০
  অ্যাস্টন ভিলা (১) – ১৯৮২
  হ্যামবার্গার (১) – ১৯৮৩
  স্তেউয়া বুকুরেস্তি (১) – ১৯৮৬
  আইন্দোভেন (১) – ১৯৮৮
  রেড স্টার বেলগ্রেড (১) – ১৯৯১
  মার্সেই (১) – ১৯৯৩
  বরুসিয়া ডর্টমুন্ড (১) – ১৯৯৭
  ইন্টার মিলান (১) – ২০১০
  চেলসি (১) – ২০১২

তথ্যসূত্র

বহিঃসংযোগ 

 উয়েফা.কমের ওয়েবসাইটে শিরোপাটি

 
উয়েফা চ্যাম্পিয়নস লিগ
ইউরোপীয় ফুটবল শিরোপা এবং পুরস্কার
ইউরোপীয় ফুটবল শিরোপা ও পুরস্কার
ফ্রান্সিস্কো হেন্তো

ফ্রান্সিস্কো "পাকো" হেন্তো লোপেজ (; ২১ অক্টোবর ১৯৩৩ – ১৮ জানুয়ারি ২০২২) হলেন একজন প্রাক্তন স্পেনীয় ফুটবল খেলোয়াড়, যিনি তার ক্যারিয়ারের অধিকাংশ সময় একজন লেফট উইঙ্গার হিসেবে খেলেছেন।

১৯৫২ সালে, রেসিং সান্তান্দেরের হয়ে খেলার মাধ্যমে হেন্তো তার পেশাদার ক্যারিয়ার শুরু করেন এবং পরবর্তী মৌসুমে রিয়াল মাদ্রিদে যোগদান করেন। তিনি রেকর্ড পরিমাণ (যৌথ) ৮ বার ইউরোপিয়ান কাপের ফাইনালে খেলেছেন, যার মধ্যে রেকর্ড পরিমাণ ৬ বার জয়লাভ করেছেন। এছাড়াও তিনি ১২ বার লা লিগা শিরোপা জয়লাভ করেছিলেন।

১৪ বছরের আন্তর্জাতিক ফুটবল ক্যারিয়ারে, হেন্তো স্পেনের হয়ে ৪৩টি ম্যাচ খেলেছেন; একই সাথে তিনি স্পেনের হয়ে ১৯৬২ এবং ১৯৬৬ সালের ফিফা বিশ্বকাপে খেলেছেন।

আলফ্রেদো দি স্তেফানোর মৃত্যুর পর, হেন্তো রিয়াল মাদ্রিদের মাননীয় রাষ্ট্রপতি হিসেবে নিযুক্ত হন।

ক্যারিয়ার পরিসংখ্যান

ক্লাব

তথ্যসূত্র

বহিঃসংযোগ

 
 
 
 Francisco Gento at Real Madrid  
 Biography at Real Madrid Fans 
 National team data 
 International Appearances and Goals at RSSSF
 Goals in European Cups at RSSSF

১৯৩৩-এ জন্ম
স্পেনীয় ফুটবলার
ফুটবল ফরোয়ার্ড
লা লিগার খেলোয়াড়
রিয়াল মাদ্রিদ ফুটবল ক্লাবের খেলোয়াড়
স্পেনীয় ফুটবল কোচ
রিয়াল মাদ্রিদ কাস্তিয়ার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
রিয়াল রেসিং ক্লাব সান্তান্দেরের খেলোয়াড়
রায়ো কান্তাব্রিয়ার খেলোয়াড়
২০২২-এ মৃত্যু
স্পেনের আন্তর্জাতিক ফুটবলার
১৯৬২ ফিফা বিশ্বকাপের খেলোয়াড়
১৯৬৬ ফিফা বিশ্বকাপের খেলোয়াড়
স্পেনীয় পুরুষ ফুটবলার
পুরুষ ফুটবল ফরোয়ার্ড
আমেরিকান ন্যাশানাল বায়োগ্রাফি

আমেরিকান ন্যাশানাল বায়োগ্রাফি (এএনবি) হল ২৪ খণ্ডে প্রকাশিত জীবনী-সংক্রান্ত একটি বিশ্বকোষ। সমগ্র গ্রন্থটিতে প্রায় ১৭,৪০০ নিবন্ধ এবং ২ কোটি শব্দ রয়েছে। ১৯৯৯ সালে আমেরিকান কাউন্সিল অফ লার্নেড সোসাইটিজের পৃষ্ঠপোষকতায় অক্সফোর্ড ইউনিভার্সিটি প্রেস থেকে এই গ্রন্থটি প্রথম প্রকাশিত হয়। এরপর এই গ্রন্থের ৪০০ নিবন্ধ সংবলিত একটি সম্পূরক অংশ প্রকাশিত হয় ২০০২ সালে। রকিফেলার ফাউন্ডেশন, অ্যান্ড্রু ডব্লিউ. মেলন ফাউন্ডেশন ও ন্যাশানাল এনডাওমেন্ট ফর দ্য হিউম্যানিটিজ এই গ্রন্থ প্রকাশে অতিরিক্ত অর্থসাহায্য করেছিল। সমগ্র গ্রন্থের সাধারণ সম্পাদক ছিলেন জন এ. গ্যারাটি ও মার্ক সি. কারণেস

বইটির উল্লেখপত্রে বইটিকে ১৯২৬ থেকে ১৯৩৭ সালের মধ্যে প্রথম প্রকাশিত ডিকশনারি অফ আমেরিকান বায়োগ্রাফি গ্রন্থের উত্তরসূরি হিসেবে উল্লেখ করা হয়। তবে বিষয় নির্বাচনের ক্ষেত্রে এই বইটিতে প্রথম প্রকাশিত বইটির ধারা অনুসরণ করা হয়নি।

মার্কিন যুক্তরাষ্ট্রের গ্রন্থাগারগুলির সহায়ক গ্রন্থ বিভাগে এই বইটি খুব সহজেই পাওয়া যায়। এছাড়া অর্থের বিনিময়ে গ্রাহক হলে এই বইটি অনলাইনেও পড়া যায় (বহিঃসংযোগ দেখুন)।

পুরস্কার ও প্রতিক্রিয়া 
১৯৯৯ সালে আমেরিকান লাইব্রেরি অ্যাসোসিয়েশন আমেরিকান ন্যাশানাল বায়োগ্রাফি গ্রন্থটিকে বৈদগ্ধ ও গুরুত্বের নিরিখে একটি অসাধারণ সহায়ক গ্রন্থ হিসেবে ডার্টমাউথ মেডেলে ভূষিত করে। ২০০১ সালে এই বইটি আমেরিকান হিস্টোরিক্যাল অ্যাসোসিয়েশনের ওয়াল্ডো জি. লেল্যান্ড পুরস্কার পায়।

তবে ক্রস রেফারেন্সের অনুল্লেখ এবং ক্ষেত্রবিশেষে ভুল তথ্য প্রদানের জন্য বইটি সমালোচিতও হয়েছে। বইটির দামের জন্যও প্রকাশকের সমালোচনা করা হয়েছে। বলা হয়েছে, অত্যধিক দামের জন্য দরিদ্র দেশগুলিতে এই বইটি সহজলভ্য হবে না।

আরও দেখুন 
 অক্সফোর্ড বায়োগ্রাফি ইনডেক্স
 দ্য ন্যাশানাল সাইক্লোপিডিয়া অফ আমেরিকান বায়োগ্রাফি

তথ্যসূত্র

বহিঃসংযোগ 
 
 ন্যাশানাল এনডাওমেন্ট ফর দ্য হিউম্যানিটিজ, উইলিয়াম আর. ফেরিস কর্তৃক গৃহীত সম্পাদক জন এ. গ্যারাটির সাক্ষাৎকার (ইংরেজিতে)

১৯৯৯-এর বই
মার্কিন যুক্তরাষ্ট্রের জীবনী অভিধান
মার্কিন যুক্তরাষ্ট্র-সংক্রান্ত ইতিহাস গ্রন্থ
অক্সফোর্ড ইউনিভার্সিটি প্রেস প্রকাশিত সহায়ক গ্রন্থ
মোরাদাবাদ বিভাগ

মোরাদাবাদ বিভাগ হল উত্তর ভারতের উত্তরপ্রদেশ রাজ্যের ১৮টি প্রশাসনিক বিভাগের একটি বিভাগ। এই বিভাগের সদর শহর হল মোরাদাবাদ। ২০০৫ সালের পরিস্থিতি অনুসারে, এই বিভাগ চারটি জেলায় বিভক্ত। এই জেলাগুলি হল মোরাদাবাদ, বিজনৌর, রামপুর, আমরোহা ও সম্ভাল।

আরও দেখুন
 ১৯৮০ মোরাদাবাদ দাঙ্গা

উত্তরপ্রদেশের বিভাগ
ওন্দা বিধানসভা কেন্দ্র

ওন্দা (বিধানসভা কেন্দ্র) ভারতের পশ্চিমবঙ্গ রাজ্যের  বাঁকুড়া জেলার একটি বিধানসভা কেন্দ্র।

এলাকা 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৪ নং ওন্দা বিধানসভা কেন্দ্রটি ওন্দা সমষ্টি উন্নয়ন ব্লক এবং বিকনা, কোষ্টিয়া, নড়হা এবং সানবাঁধা গ্রাম পঞ্চায়েত গুলি বাঁকুড়া-২ সমষ্টি উন্নয়ন ব্লক গুলির অন্তর্গত।

ওন্দা বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬ 
২০০৬ সালের রাজ্য বিধানসভা নির্বাচনে, ফরওয়ার্ড ব্লকের তারাপদ চক্রবর্তী ওন্দা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের আবেদা বিবি শেখ কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের অনিল মুখার্জি ২০০১ সালে কংগ্রেসের শেখ সাজাহানকে পরাজিত করেন, ১৯৯৬ সালে কংগ্রেসের অরুপ খানকে, ১৯৯১ সালে কংগ্রেসের শম্ভু নারায়ণ গোস্বামীকে, ১৯৮৭ সালে কংগ্রেসের তপন ব্যানার্জীকে এবং ১৯৮২ এবং ১৯৭৭ সালে কংগ্রেসের শম্ভু নারায়ণ গোস্বামীকে পরাজিত করেন।

১৯৫৭-১৯৭২ 
১৯৭২ সালে কংগ্রেসের শম্ভু নারায়ণ গোস্বামী জয়ী হন। সিপিআই (এম) এর মানিক দত্ত ১৯৭১ সালে জয়ী হন। ফরওয়ার্ড ব্লকের অনিল কুমার মুখার্জী ১৯৬৯ সালে জয়ী হন। ১৯৬৭ সালে কংগ্রেসের এস. দত্ত জয়ী হন। ১৯৬২ সালে কংগ্রেসের গোকুল বিহারী দাস জয়ী হন। ১৯৫৭ সালে ওন্দা যৌথ আসন ছিল কংগ্রেসের গোকুল বিহারী দাস এবং আশুতোষ মল্লিক উভয়ই জয়ী হন। এর আগে ওন্দা কেন্দ্রে আসন বিদ্যমান ছিল না।

তথ্যসূত্র 

২১. 2021 West Bengal Legislative Assembly election 

পশ্চিমবঙ্গের বিধানসভা কেন্দ্র
বাঁকুড়া জেলার রাজনীতি
নূরুল আমিন রুহুল

নূরুল আমিন রুহুল একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি চাঁদপুর-২ (মতলব উত্তর - মতলব দক্ষিণ) আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

প্রারম্ভিক জীবন
নুরুল আমিন ১৯৫৯ সালের ১৪ অক্টোবর চাঁদপুর জেলার মতলব উত্তর উপজেলার নাউরী গ্রামে জন্মগ্রহণ করেন। তার পিতার নাম আওলাদ হোসেন ও মাতার নাম মোনচেহারা। শিক্ষাজীবনে তিনি ঢাকা বিশ্ববিদ্যালয় থেকে আইন বিষয়ে এলএলবি ডিগ্রি অর্জন করেন।

রাজনৈতিক জীবন
নুরুল আমিন ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির জালাল উদ্দিনকে পরাজিত করে চাঁদপুর-২ (মতলব উত্তর ও দক্ষিণ) আসন থেকে সংসদ সদস্য নির্বাচিত হন। তিনি আওয়ামী লীগের ঢাকা মহানগরের দক্ষিণ শাখার সহসভাপতি হিসেবে দায়িত্ব পালন করছেন। এর পূর্বে তিনি বাংলাদেশ ছাত্রলীগের প্রচার সম্পাদক ও অবিভক্ত ঢাকা মহানগর ছাত্রলীগের সভাপতির দায়িত্ব পালন করেন।

তথ্যসূত্র

বহিঃসংযোগ

১৯৫৯-এ জন্ম
জীবিত ব্যক্তি
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
চাঁদপুর জেলার রাজনীতিবিদ
মতলব উত্তর উপজেলার ব্যক্তি
বৃহত্তর মতলবের রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
চাঁদপুর জেলার ব্যক্তি
গিজাব জেলা

গিজাব, মাঝেমধ্যে গেজাব নামেও ডাকা হয়ে থাকে, আফগানিস্তানের ওরুজগন প্রদেশের একটি অন্যতম জেলা। আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৭৫,৫০৩ জন এর মত এবং হাজারা ও পশতুন সম্প্রদায়ের বসতি রয়েছে। আফগানিস্তানের পশতুন উপজাতিদের বিভক্ত করে জেলাটি গঠিত হয়েছে এবং দক্ষিণ গিজাবের পশতুন ও হাজারা গ্রামের সমন্বয়ও রয়েছে জেলাটিতে। ২০০৪ সালে উরুজগন প্রদেশ থেকে দায়কুন্দি প্রদেশের গিজাব নামে স্থানান্তরিত করা হয় এবং এরপরে ২০০৬ সালে উরুজগনকে পুনরায় সংযোজিত করা হয়। হেলমান্দ নদীর তীরে প্রায় ১৩৬৪ মিটার উচ্চতায় অবস্থান করছে প্রধান শহর গিজাব।

আরো দেখুন
 আফগানিস্তানের জেলা

তথ্যসূত্র

তখর প্রদেশের জেলা
দায়কুন্দি প্রদেশের জেলা
ওরুজগন প্রদেশের জেলা
খাস উরুজগন জেলা

খাস উরুজগন (, এছাড়াও বানান করা হয়ে থাকে খাশ ওরুজগন) আফগানিস্তানের ওরুজগন প্রদেশের একটি অন্যতম জেলা।

সরকার
জেলাটি গঠন করা হয়েছে মূলতঃ জেলা প্রশাসক, পুলিশ প্রধান, ৪ জন জেলা পরিষদ, ৪ জন উলেমা শূরা এবং ২ জন বিচারক আদালতে উপস্থিতির সমন্বয়ে। ২০০৮ সালের বসন্ত পর্যন্ত, জেলাটিতে কাউন্সিলের সংখ্যা ছিল ৮ জন, যেখানে তালিবানদের হুমকির প্রায় অর্ধেকের মত পদত্যাগের জন্য বাধ্য করা করেছিল।  ২০১০ সালের নভেম্বরে, জেলা জুড়ে প্রায় ৩০০টিরও বেশি উপজাতীয় প্রাচীন ও ধর্মীয় নেতারা প্রথম জেলা পরিষদে নির্বাচিত হন।

তথ্যসূত্র

বহিঃসংযোগ
 Map of Settlements United Nations, AIMS, May 2002

ওরুজগন প্রদেশের জেলা
কেন্দুঝর জেলা

কেন্দুঝর জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারি ১৯৪৮ খ্রিস্টাব্দে) ওড়িশা রাজ্য পুণর্গঠন কালে কেন্দুঝর জেলাটি গঠিত হলেও তার নাম ছিলো কেওনঝড় জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর কেন্দুঝর শহরে অবস্থিত এবং চম্পুয়া মহকুমা, কেন্দুঝর মহকুমা ও আনন্দপুর মহকুমা নিয়ে গঠিত৷

নামকরণ
জনশ্রুতি অনুযায়ী রাজা জ্যোতি ভঞ্জ বর্তমান কেওনঝড় বা কেন্দুঝর অঞ্চলে উপস্থিত ছোটো একটি ঝর্ণা ও সংলগ্ন প্রস্রবনকে কেন্দ্র করে নিজের অস্থায়ী প্রাসাদ নির্মাণ করেন৷ পরে এই অঞ্চল কেন্দুঝর বা কেন্দুবন দ্বারা পরিবেষ্ঠিত প্রস্রবন নামে বিখ্যাত হয়৷ জেলাসদরের নামে জেলাটির নামকরণ হয়৷

ইতিহাস

ভূপ্রকৃতি

অর্থনীতি

অবস্থান
জেলাটির উত্তরে ঝাড়খণ্ড রাজ্যের পশ্চিম সিংভূম জেলা৷ জেলাটির উত্তর পূর্বে(ঈশান) ওড়িশা রাজ্যের ময়ূরভঞ্জ জেলা৷ জেলাটির পূর্বে ওড়িশা রাজ্যের ময়ূরভঞ্জ জেলা৷ জেলাটির দক্ষিণ পূর্বে(অগ্নি) ওড়িশা রাজ্যের বালেশ্বর জেলা ও ওড়িশা রাজ্যের ভদ্রক জেলা৷ জেলাটির দক্ষিণে ওড়িশা রাজ্যের যাজপুর জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের ঢেঙ্কানাল জেলা৷ জেলাটির পশ্চিমে ওড়িশা রাজ্যের অনুগুল জেলা৷ জেলাটির  উত্তর পশ্চিমে(বায়ু) ওড়িশা রাজ্যের সুন্দরগড় জেলা৷

জেলাটির আয়তন ৮৩০৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.৩৩%৷

ভাষা
কেন্দুঝর জেলায় প্রচলিত ভাষাসমূহের পাইচিত্র তালিকা নিম্নরূপ -

ধর্ম

জনসংখ্যার উপাত্ত
মোট জনসংখ্যা ১৫৬১৯৯০(২০০১ জনগণনা) ও ১৮০১৭৩৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৮ম৷ ওড়িশা রাজ্যের ৪.২৯% লোক কেন্দুঝর জেলাতে বাস করেন৷ জেলার জনঘনত্ব ২০০১ সালে ১৮৮ ছিলো এবং ২০১১ সালে তা বৃদ্ধি পেয়ে ২১৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৫.৩৫% , যা ১৯৯১-২০১১ সালের ১৬.৮৩% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৮(সমগ্র) এবং শিশু(০-৬ বৎ) লিঙ্গানুপাত ৯৬৭৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৫৯.২৪%(২০০১) তথা ৬৮.২৪%(২০১১)৷ পুরুষ স্বাক্ষরতার হার ৭১.৯৯%(২০০১) তথা ৭৮.১২%(২০১১)৷ নারী স্বাক্ষরতার হার ৪৬.২২%(২০০১) তথা ৫৮.২৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৪০%৷

প্রশাসনিক বিভাগ

সীমান্ত

বিশিষ্ট ব্যক্তিবর্গ

তথ্যসূত্র 

ওড়িশার জেলা
কেন্দুঝর জেলা
১৯৪৮-এ ভারতে প্রতিষ্ঠিত
খাসায়েসুল কুবরা

খাসায়েসুল কুবরা হল মিশরীয় বিশিষ্ট ইসলামী পণ্ডিত ও লেখক ইমাম সুয়ুতি (১৪৪৫-১৫০৫ খ্রিষ্টাব্দ) রচিত একটি গ্রন্থ। গ্রন্থটিতে ইসলামী নবী মুহাম্মাদ-এর উপর আরোপিত অলৌকিকতা বা মুজিযাসমূহ নিয়ে আলোচনা করা হয়েছে।

গঠন 
বইটি দুই অংশে বিভক্ত।

আরও দেখুন 
 সীরাতুল মুস্তফা — মুহাম্মদ ইদ্রিস কান্ধলভি
 নবীয়ে রহমত — আবুল হাসান আলী নদভী
 সীরাতে খাতামুল আম্বিয়া — মুহাম্মদ শফী উসমানী
 যে ফুলের খুশবুতে সারা জাহান মাতোয়ারা

তথ্যসূত্র

বহিঃসংযোগ 
অনলাইনে উর্দু‌ সংস্করণ

সুন্নি সাহিত্য
জালালুদ্দীন সুয়ুতীর বই
আরবি ভাষায় মুহাম্মাদের জীবনীগ্রন্থ
১৫ শতকের ইসলামি সাহিত্য
মুহাম্মাদের নবুয়ত সম্পর্কিত বই
ক্লদ নিউবেরি

ক্লদ নিউবেরি (; জন্ম: ১৮৮৯ - মৃত্যু: ১ আগস্ট, ১৯১৬) কেপ উপনিবেশের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট কিংবা লেগ-ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন ক্লদ নিউবেরি।

শৈশবকাল 
ক্লদ নিউবেরি’র জীবন সম্পর্কে খুব কমই জানা গেছে। তার প্রকৃত জন্ম তারিখও অজানা। শিশুকালে বাবা-মা’র কাছ থেকে পরিত্যক্ত হবার পর এস্তার রবার্টস নাম্নী এক মাসীর তত্ত্বাবধানে শৈশবকাল অতিবাহিত করেছিলেন ক্লদ নিউবেরি।

ঘরোয়া ক্রিকেট 
পেস বোলার হিসেবে ক্রিকেট খেলায় আবির্ভূত হয়েছিলেন ক্লদ নিউবেরি। নিচেরসারিতে ব্যাটিং করতেন তিনি।

১৯১০-১১ মৌসুম থেকে ১৯১১-১২ মৌসুম পর্যন্ত ট্রান্সভালের পক্ষে বেশ কয়েকটি খেলায় অংশগ্রহণ করেছিলেন তিনি। মার্চ, ১৯১১ তারিখে ইস্টার্ন প্রভিন্সের বিপক্ষে ৬/২৮ বোলিং পরিসংখ্যান গড়ে ৭৭ রানে গুটিয়ে দিতে অসামান্য ভূমিকা পালন করেছিলেন।

টেস্ট ক্রিকেট 
সমগ্র খেলোয়াড়ী জীবনে তিনি মাত্র চারটি টেস্টে অংশগ্রহণ করার সুযোগ পেয়েছিলেন। ২৬ ডিসেম্বর, ১৯১৩ তারিখে টেস্ট ক্রিকেটে অভিষেক ঘটে ক্লদ নিউবেরির।

১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। প্রথম টেস্টে সফরকারী দল ইনিংস ব্যবধানে জয় পায়। সফরের পরবর্তী খেলায় ট্রান্সভালে বিপক্ষে প্রতিদ্বন্দ্বিতা করে এমসিসি দল। ৩/১০৯ বোলিং পরিসংখ্যান গড়ে স্থানীয় দলের পক্ষে সর্বাপেক্ষা সফলতার সাক্ষর রাখেন তিনি। তবে সফরকারী দলটি আবারও ইনিংসের ব্যবধানে বিজয়ী হয়েছিল। দলে চারটি পরিবর্তনের একটি অংশ হিসেবে সিরিজের দ্বিতীয় টেস্টে তাকে দক্ষিণ আফ্রিকা দলে নিয়ে আসা হয়। এরপর থেকে সিরিজের বাদ-বাকি টেস্টে তার অংশগ্রহণ ছিল। ২৪.৩৬ গড়ে ১১ উইকেট লাভ করে দক্ষিণ আফ্রিকার দ্বিতীয় সর্বাধিক সফলতম বোলারে পরিণত হয়েছিলেন ক্লদ নিউবেরি। পুরো সিরিজে ফ্রাঙ্ক ওলিকে চারবার আউট করেছিলেন তিনি।

বিশ্বযুদ্ধে অংশগ্রহণ 
প্রথম বিশ্বযুদ্ধ চলাকালে সাউথ আফ্রিকান ইনফ্যান্ট্রিতে তালিকাভুক্ত হন ও ফ্রান্সে দায়িত্ব পালন করেন। ১ আগস্ট, ১৯১৬ তারিখে ফ্রান্সের সোম এলাকার ডেভিল উডে ২৭ বছর বয়সে ক্লদ নিউবেরি’র জীবনাবসান ঘটে।

প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটেছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন।

তথ্যসূত্র

আরও দেখুন 
 বিল লুন্ডি
 ফ্রেডরিক কুক
 দক্ষিণ আফ্রিকান টেস্ট ক্রিকেটারদের তালিকা
 সামরিকবাহিনীতে অবস্থানকালীন নিহত ক্রিকেটারদের তালিকা

বহিঃসংযোগ 
 
 

১৮৮৯-এ জন্ম
১৯১৬-এ মৃত্যু
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
প্রথম বিশ্বযুদ্ধে নিহত দক্ষিণ আফ্রিকান সেনা কর্মকর্তা
গকেবেরহা থেকে আগত ক্রিকেটার
১৮৮৮-এ জন্ম
তারিক আহমেদ সিদ্দিক

মেজর জেনারেল তারিক আহমেদ সিদ্দিক, আরসিডিএস, পিএসসি হলেন বাংলাদেশ সেনাবাহিনীর একজন অবসরপ্রাপ্ত মেজর জেনারেল এবং  বাংলাদেশের সাবেক প্রধানমন্ত্রী শেখ হাসিনার নিরাপত্তা বিষয়ক উপদেষ্টা।

কর্মজীবন
সিদ্দিক ডিরেক্টরেট জেনারেল অব ফোর্সেস ইন্টেলিজেন্সে (ডিজিএফআই) কর্মরত ছিলেন। ২০০১ সালের ১৭ নভেম্বর থেকে ২০০২ সালের ১৭ মার্চ পর্যন্ত তিনি বাংলাদেশ সেনাবাহিনীর সামরিক প্রকৌশলী সেবার প্রধান প্রকৌশলী ছিলেন। তিনি মিরপুরে অবিস্থিত ডিফেন্স সার্ভিসেস কম্যান্ড অ্যান্ড স্টাফ কলেজের জ্যেষ্ঠ প্রশিক্ষক ছিলেন। শেখ হাসিনা বিরোধী দলীয় নেতা থাকাবস্থায় তিনি তার ব্যক্তিগত নিরাপত্তা প্রধান ছিলেন এবং ২০০৪ সালে শেখ হাসিনাকে হত্যার উদ্দেশ্যে করা গ্রেনেড হামলার সময় উপস্থিত ছিলেন। ২০১৪ সালে আওয়ামী লীগ সরকার গঠন করার পর তিনি প্রধানমন্ত্রীর নিরাপত্তা উপদেষ্টা হিসেবে নিয়োগ পান এবং ২০১৮ সালের নির্বাচনের পর পুনরায় তাকে এ পদে নিয়োগ দেওয়া হয়। ১১ জানুয়ারি ২০২৪ সালে উপদেষ্টা পদের নিয়োগ অবসান হয়। তারিক আহমেদ সিদ্দিককে একই দিনে পুনরায় মন্ত্রী পদমর্যাদায় উপদেষ্টা নিয়োগ দেওয়া হয়।

ব্যক্তিগত জীবন
সিদ্দিক, শেখ রেহানার স্বামী শফিক সিদ্দিকের ছোট ভাই।

তথ্যসূত্র

বাংলাদেশী সেনা কর্মকর্তা
জীবিত ব্যক্তি
বাংলাদেশ সেনাবাহিনীর জেনারেল
বাংলাদেশী জেনারেল
শেখ হাসিনার চতুর্থ মন্ত্রিসভার সদস্য
শেখ হাসিনার তৃতীয় মন্ত্রিসভার সদস্য
শেখ পরিবার
শেখ হাসিনার পঞ্চম মন্ত্রিসভার সদস্য
কালাহাণ্ডি জেলা

কালাহান্ডি জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারী ১৯৪৮ খ্রিস্টাব্দ) ওড়িশা জেলাগঠনের সময় কালাহান্ডি, পাটনা ও সোনপুর একত্রিত করে কালাহান্ডি জেলা গঠন করা হয়৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিস্টাব্দ) সোনপুর ও পাটনা পৃৃথক করে ও সম্বলপুর জেলার নূয়াপড়া মহকুমা জেলাটির সঙ্গে যুক্ত করা হয়৷ ১৩৬৯ বঙ্গাব্দে(১৯৬২ খ্রিস্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিস্টাব্দ) জেলাটির থেকে নূয়াপড়া মহকুমা পৃৃথক করে বর্তমান কালাহান্ডি জেলাটি গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ভবানিপাটনা শহরে অবস্থিত এবং ভবানিপাটনা মহকুমা ও ধর্মগড় মহকুমা নিয়ে গঠিত৷

নামকরণ
জেলাটির 'কালাহান্ডি' নাম নিয়ে বহুজনের মধ্যে মতপার্থক্য রয়েছে৷ কেন্দ্রীয় বিভাগের বিভিন্ন পুরানো নথি অনুযায়ী ওড়িয়া ভাষাতে এর অর্থ কালো হাঁড়ি বা কালো পাত্র৷ অনুমান করা হয় অঞ্চলটিতে কালো মাটির প্রাচুর্যের কারণে স্থানীয় মৃৃৎশিল্পীরা কালো রঙের মাটির পাত্র বাজারে বেচতো৷ ফলে কালোপাত্রের বাজার থেকে জেলাটির নাম হয় কালাহান্ডি৷

ইতিহাস

ভূপ্রকৃতি

অর্থনীতি

অবস্থান
জেলাটির উত্তরে ওড়িশা রাজ্যের বলাঙ্গির জেলা৷ জেলাটির উত্তর পূর্বে(ঈশান) ওড়িশা রাজ্যের কন্ধমাল জেলা৷ জেলাটির পূর্বে ওড়িশা রাজ্যের রায়গড়া জেলা৷ জেলাটির দক্ষিণ পূর্বে(অগ্নি) ওড়িশা রাজ্যের রায়গড়া জেলা৷ জেলাটির দক্ষিণে ওড়িশা রাজ্যের কোরাপুট জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের নবরঙ্গপুর জেলা৷ জেলাটির পশ্চিমে ওড়িশা রাজ্যের নূয়াপড়া জেলা ও ছত্তীসগঢ় রাজ্যের গরিয়াবন্দ জেলা৷ জেলাটির  উত্তর পশ্চিমে(বায়ু) ওড়িশা রাজ্যের বলাঙ্গির জেলা৷

জেলাটির আয়তন ৭৯২০ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.০৯%৷

ভাষা
কালাহান্ডি জেলায় প্রচলিত ভাষাসমূহের পাইচিত্র তালিকা নিম্নরূপ -

কালাহান্ডি জেলাতে বসবাসকারী সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷

ধর্ম

জনসংখ্যার উপাত্ত
মোট জনসংখ্যা ১৩৩৫৪৯৪(২০০১ জনগণনা) ও ১৫৭৬৮৬৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১১তম৷ ওড়িশা রাজ্যের ৩.৭৬% লোক কালাহান্ডি জেলাতে বাস করেন৷ জেলার জনঘনত্ব ২০০১ সালে ১৬৯ ছিলো এবং ২০১১ সালে তা বৃদ্ধি পেয়ে ১৯৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৮.০৭% , যা ১৯৯১-২০১১ সালের ১৮.০৯% বৃদ্ধির হারের প্রায় সমান৷ জেলাটিতে লিঙ্গানুপাত ২০১১ অনুযায়ী ১০০৩(সমগ্র) এবং শিশু(০-৬ বৎ) লিঙ্গানুপাত ৯৫৭৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৪৫.৯৪%(২০০১) তথা ৫৯.২২%(২০১১)৷ পুরুষ স্বাক্ষরতার হার ৬২.৬৬%(২০০১) তথা ৭১.৯০%(২০১১)৷ নারী স্বাক্ষরতার হার ২৯.২৮%(২০০১) তথা ৪৬.৬৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.১১%৷

প্রশাসনিক বিভাগ

সীমান্ত

বিশিষ্ট ব্যক্তিবর্গ

তথ্যসূত্র 

ওড়িশার জেলা
কালাহাণ্ডি জেলা
ফিফা অর্ডার অফ মেরিট

অর্ডার অফ মেরিট ফিফা কর্তৃক প্রদত্ত সর্বোচ্চ সম্মাননা। পুরস্কারটি বার্ষিক ফিফা কংগ্রেসে উপস্থাপন করা হয়। এটি সাধারণত ফুটবলের ক্ষেত্রে উল্লেখযোগ্য অবদান রাখা বিবেচিত ব্যক্তিদের প্রদান করা হয়।

ফিফা এর শতবার্ষিক কংগ্রেসে তারা তাদের অস্তিত্বের প্রতি দশকের  জন্য একটি পুরস্কার দেয়। এই পুরস্কারগুলি ভক্ত, সংগঠন, ক্লাব এবং একটি আফ্রিকান ফুটবলের কাছে হস্তান্তর করা হয়েছিল। এটি ফিফা শতবার্ষিক অর্ডার অফ মেরীত হিসাবে উল্লেখ করা হয়।

পুরস্কার গ্রাহক সরাসরি এটি ফুটবলের সাথে জড়িত হতে হবে না। এমন একটি উল্লেখযোগ্য অ-ফুটবল ব্যক্তিত্ব ছিলেন নেলসন ম্যান্ডেলা যিনি দক্ষিণ আফ্রিকাকে আন্তর্জাতিক ফুটবলে ফিরিয়ে আনায় এটি জিতেছিলেন।

প্রাপক

ফুটবল ক্লাব

ফুটবলার

কোচ

রেফারি

প্রশাসক

অন্যান্য ব্যক্তি

অন্যান্য প্রাপক

বাণিজ্যিক প্রতিষ্ঠান

তথ্যসূত্র

বহিঃসংযোগ
FIFA Fact Sheet: FIFA Order of Merit holders , FIFA, 2010.

ফিফা পুরস্কার
১৯৮৪-এ প্রতিষ্ঠিত পুরস্কার
সাহিদুজ্জামান খোকন

মোহাম্মদ সাহিদুজ্জামান খোকন একজন বাংলাদেশি রাজনীতিবিদ ও একাদশ জাতীয় সংসদ সদস্য। সাহিদুজ্জামান খোকন মেহেরপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম ও শিক্ষাজীবন
সাহিদুজ্জামান খোকনের জন্ম মেহেরপুর জেলায়।

রাজনৈতিক ও  কর্মজীবন
সাহিদুজ্জামান খোকন রাজনীতিতে সক্রিয় তিনি গাংনী উপজেলা আওয়ামী লীগের সভাপতি হিসেবে দায়িত্ব পালন করছেন। এবং প্রথম বারের মতো সংসদ সদস্য নির্বাচিত হয়েছেন। ১৯৮৩ সালে ছাত্রলীগে যোগদানের মাধ্যমে তার রাজনীতির শুরু। ১৯৮৬ সালে উপজেলা ছাত্রলীগের সভাপতির দায়িত্ব পালন করেছেন। তিনি ২০০১, ২০০৮ ও ২০১৪ সালে দলের মনোনয়ন ফরম সংগ্রহ করেছিলেন।

সমালোচনা 

২০১৭ সালের ১৬ ডিসেম্বর তিনি মুক্তিযোদ্ধাদের সংবর্ধনা অনুষ্ঠানে উপস্থিত হলে মুক্তিযোদ্ধারা তাকে রাজাকারের সন্তান উল্লেখ করে বাধা দেন।

আরও দেখুন
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
জীবিত ব্যক্তি
মেহেরপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
১৯৭১-এ জন্ম
হার্ভেস্ট রেকর্ডস

হার্ভেস্ট রেকর্ডস মূলত ইএমআই সঙ্গীত কোম্পানির দ্বারা তৈরি এবং ক্যাপিটল মিউজিক গ্রুপের অন্তর্গত ব্রিটিশ রেকর্ড লেবেল যা ১৯৬৯ সাল থেকে বর্তমান পর্যন্ত সক্রিয়।

ডিস্কোগ্রাফি

১৯৬৯
 পিংক ফ্লয়েড – উমাগুমা

১৯৭০
 সিড ব্যারেট – দ্য ম্যাডকেপ লাফস
 পিংক ফ্লয়েড – অ্যাটম হার্ট মাদার
 সিড ব্যারেট – ব্যারেট

১৯৭১
 পিংক ফ্লয়েড – মেডল

১৯৭২
 পিংক ফ্লয়েড – অব্‌সকিওর্ড বাই ক্লাউড্‌স

১৯৭৩
 পিংক ফ্লয়েড – দ্য ডার্ক সাইড অব দ্য মুন
 পিংক ফ্লয়েড – অ্যাটম হার্ট মাদার (Quadrophonic release)

১৯৭৪
 সিড ব্যারেট – সিড ব্যারেট (দ্য ম্যাডকেপ লাফস ও ব্যারেট অ্যালবামের পুনপ্রকাশ)
 পিংক ফ্লয়েড – A Nice Pair (দ্য পাইপার অ্যাট দ্য গেটস্ অব ডউন ও অ্যা সোসারফুল অব সিক্রেট্‌স অ্যালবামের পুনপ্রকাশ)

১৯৭৫
 পিংক ফ্লয়েড – উইশ ইউ ওয়্যার হেয়ার (শুধু ইউরোপ)

১৯৭৭
 পিংক ফ্লয়েড – অ্যানিম্যাল্‌স (শুধু ইউরোপ)

১৯৭৯
 পিংক ফ্লয়েড – দ্য ওয়াল (শুধু ইউরোপ)

১৯৮১
 পিংক ফ্লয়েড – A Collection of Great Dance Songs (শুধু ইউরোপ)

১৯৮৩
 পিংক ফ্লয়েড – দ্য ফাইনাল কাট (শুধু ইউরোপ)

১৯৮৪
 ডেভিড গিলমোর – অ্যাবাউট ফেস (re-released by EMI in 2006 and again by Parlophone in 2014) (শুধু ইউরোপ)
 রজার ওয়াটার্স – দ্যা প্রস এ্যন্ড কনস অফ হিচ হাইকিং
 নিক মেইসন ও রিক ফেন – প্রোফাইলস (শুধু ইউরোপ)

১৯৮৮
 সিড ব্যারেট – ওপেল

২০০০'-এর দশক
 ২০০১ – সিড ব্যারেট – Wouldn't You Miss Me

তথ্যসূত্র

বহিঃসংযোগ
 Harvest Label 1969 - 1980  Harvest Records collectors guide 
 HarvestRecords.com   Harvest Records Official Website

১৯৬৯-এ প্রতিষ্ঠিত রেকর্ড লেবেল
প্রোগ্রেসিভ রক রেকর্ড লেবেল
 
হার্ভেস্ট রেকর্ডসের অ্যালবাম
পুনপ্রতিষ্ঠিত কোম্পানি
ইএমআই
ব্রিটিশ রেকর্ড লেবেল
ক্যালিফোর্নিয়া ভিত্তিক রেকর্ড লেবেল
পুনঃপ্রতিষ্ঠিত কোম্পানি
আ ক ম সারোয়ার জাহান বাদশা

সরওয়ার জাহান বাদশা একজন বাংলাদেশি রাজনীতিবিদ ও একাদশ জাতীয় সংসদ সদস্য। সরওয়ার জাহান বাদশা কুষ্টিয়া-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

জন্ম ও শিক্ষাজীবন 
সরওয়ার জাহান বাদশার জন্ম কুষ্টিয়া জেলার দৌলতপুর উপজেলার ফিলিপনগর গ্রামে। তিনি ফিলিপনগর মাধ্যমিক বিদ্যালয় থেকে এসএসসি পাশ করেন। পরে রাজশাহী বিশ্ববিদ্যালয় থেকে আইন বিভাগে স্নাতক ও স্নাতকোত্তর সম্পন্ন করেন।

রাজনৈতিক জীবন 
সরোয়ার জাহান বাদশা বাংলাদেশ ছাত্রলীগের রাজশাহী বিশ্ববিদ্যালয় শাখার সভাপতি ছিলেন। তিনি সর্বশেষ জাতীয় সংসদ নির্বাচনে কুষ্টিয়া-১ আসন থেকে আওয়ামী লীগের মনোনয়নে প্রথম বারের মতো সংসদ সদস্য নির্বাচিত হন।

আরও দেখুন 
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র 

একাদশ জাতীয় সংসদ সদস্য
জীবিত ব্যক্তি
কুষ্টিয়া জেলার রাজনীতিবিদ